PĀRDEVUMA - PIRKUMA LĪGUMS
Jelgavā
07.07.2026 Nr.JNP/2-38.3/26/59
Jelgavas novada pašvaldība, reģistrācijas Nr. 90009118031, adrese: Pasta iela 37, Jelgava, LV-3001, turpmāk – Pārdevējs, Jelgavas novada domes priekšsēdētāja Ingus Zālīša personā, kurš rīkojas saskaņā ar Jelgavas novada pašvaldības 2023. gada 5. jūnija saistošajiem noteikumiem Nr. 10 “Jelgavas novada pašvaldības nolikums”, no vienas puses, un 

________________, reģistrācijas Nr. ________________, juridiskā adrese: ________________, turpmāk - Pircējs, no otras puses, abas puses kopā turpmāk - Puses, 

pamatojoties uz:

· Jelgavas novada domes 2026. gada 29. jūnija lēmumu Nr.44 „Par nekustamā īpašuma atsavināšanu trešajā izsolē (Zemgales iela 2, Sesava, Sesavas pag.)”;
· Jelgavas novada domes priekšsēdētāja 202__. gada _____ rīkojumu Nr. ____________ “Par izsoles rezultātu apstiprināšanu”(______________), 

savstarpēji vienojoties,  kā arī vadoties no Latvijas Republikā spēkā esošajiem normatīvajiem aktiem, noslēdz šādu pārdevuma – pirkuma līgumu, turpmāk - Līgums:
1. LĪGUMA PRIEKŠMETS
1.1. Pārdevējs pārdod Pircējam un Pircējs pērk no Pārdevēja nekustamo īpašumu “Atmodas” ar adresi Zemgales iela 2, Sesavā, Sesavas pagastā, Jelgavas novadā, kadastra numurs 54740050028, kas sastāv no zemes vienības 0,1418 ha platībā ar kadastra apzīmējumu 54740050028 un uz tās esošas būves ar kadastra apzīmējumu 54740050028001, ar visiem tā piederumiem, tādā stāvoklī un kārtībā, kādā tas pašlaik atrodas dabā, turpmāk - Pirkuma priekšmets.
1.2. Pircējam Pirkuma priekšmeta robežas ir ierādītas, kā arī redzamas zemes robežu plānā. Pircējam ir zināms un pieņemams Pirkuma priekšmeta faktiskais un tiesiskais stāvoklis, kā arī tā apgrūtinājumi un lietošanas ierobežojumi (ja ir attiecināmi). Pircējs apliecina, ka tam nav un nākotnē nebūs pretenziju pret Pārdevēju par Pirkuma priekšmeta faktisko un tiesisko stāvokli. 
2. PIRKUMA MAKSAS UN NORĒĶINU KĀRTĪBA
2.1. Pārdevējs pārdod Pircējam Pirkuma priekšmetu par izsolē Pircēja nosolīto cenu _____ EUR (_________ euro), turpmāk – Pirkuma maksa. 

2.2. Pārdevēja paraksts uz Līguma apliecina, ka tas ir saņēmis pilnu Pirkuma maksu. 

2.3. Pirkuma maksa ietver sevī pilnu cenu par Pirkuma priekšmetu.

2.4. Pārdevējs vienlaikus ar Līguma parakstīšanu, nodod Pircējam no savas puses parakstītu nostiprinājuma lūgumu par Līguma koroborāciju zemesgrāmatā.  
3. GARANTIJAS
3.1. Puses, parakstot Līgumu, apliecina, ka pilnībā apzinās Pirkuma priekšmeta vērtību, kā arī apliecina, ka Pirkuma maksa pilnībā atbilst Pirkuma priekšmeta patiesajai vērtībai, tādējādi apņemoties neizvirzīt viens pret otru prasību par Līguma atcelšanu vai pirkuma maksas apmēra maiņu pārmērīgu zaudējumu dēļ.

3.2. Pirkuma priekšmets pieder Pārdevējam uz īpašuma tiesību pamata. Pārdevēja īpašuma tiesības uz Pirkuma priekšmetu ir nostiprinātas Zemgales rajona tiesas Sesavas pagasta zemesgrāmatas nodalījumā Nr. 276.
3.3. Pārdevējs apliecina, ka tam kā Pirkuma priekšmeta vienīgajam īpašniekam ir tiesības pārdot Pirkuma priekšmetu Pircējam, Pirkuma priekšmets pirms Līguma noslēgšanas nav nevienam citam atsavināts vai privatizēts, nav ieķīlāts vai apķīlāts, tam nav uzlikts atsavināšanas aizliegums.
4. ĪPAŠUMA NODOŠANA UN ĪPAŠUMA TIESĪBU NOSTIPRINĀŠANA 
4.1. Pirkuma priekšmets tiek nodots Pircējam lietošanā 1 (vienas) nedēļas laikā no Līguma noslēgšanas, Pusēm parakstot pieņemšanas – nodošanas aktu. No Pārdevēja puses pieņemšanas – nodošanas aktu pilnvarota parakstīt Jelgavas novada Īpašuma pārvaldes vadītāja.

4.2. Ar Pircēja īpašuma tiesību reģistrācijas brīdi zemesgrāmatā norobežojas visas tiesības un pienākumi starp Pārdevēju un Pircēju kā Pirkuma priekšmeta agrāko un jauno īpašnieku.

4.3. Pārdevējs pilnvaro Pircēju vienpersoniski, bez papildu saskaņošanas ar Pārdevēju veikt pilnīgi visas darbības, kas nepieciešamas šī darījuma reģistrācijai zemesgrāmatā. Šis pilnvarojums Pircējam ir dots ar pārpilnvarojuma tiesībām.

4.4. Puses vienojas, ka visus izdevumus, kas saistīti ar Līguma noslēgšanu un Pircēja īpašuma tiesību nostiprināšanu zemesgrāmatā, tajā skaitā valsts un kancelejas nodevu samaksu, sedz Pircējs.

4.5. Pircējam ir pienākums ne vēlāk kā 3 (trīs) mēnešu laikā no Līguma noslēgšanas dienas, iesniegt visus nepieciešamos dokumentus savu īpašumu tiesību reģistrācijai zemesgrāmatā. 
4.6. Ja Pircējs pārkāpj Līguma 4.5. punktā atrunāto Pircēja īpašumtiesību nostiprināšanas Zemesgrāmatā termiņu, Pircējs maksā Pārdevējam līgumsodu 0,1 % apmērā no Pirkuma maksas par katru nokavēto dienu.
5. PUŠU ATBILDĪBA

5.1. Puses ir atbildīgas par savu saistību pilnīgu un pienācīgu izpildi, un zaudējumu nodarīšanas gadījumā tos atlīdzina pilnā apmērā.

5.2. Puses tiek atbrīvotas no atbildības par daļēju vai pilnīgu saistību neizpildi, ja šī neizpilde rodas pēc Līguma noslēgšanas nepārvaramas varas ietekmes rezultātā, ko attiecīgā Puse nevarēja ne paredzēt, ne novērst un par kuru rašanos tā nav atbildīga. Tās ir: dabas katastrofas, streiki, jebkura kara un teroristiska darbība, valsts pārvaldes vai pašvaldības akti, kas tiešā veidā ietekmē Līguma izpildi.
6. LĪGUMA SPĒKĀ ESAMĪBA, GROZĪŠANA UN ATCELŠANA 
6.1. Līgums stājas spēkā ar brīdi, kad to parakstījušas abas Puses, un ir spēkā līdz visu ar Līgumu nodibināto saistību pilnīgai izpildei.

6.2. Līgums satur galīgo rakstveida noteikumu izpaudumu un ir pilnīgs un vienīgais šo noteikumu paziņojums. Līgums maināms, grozāms un atceļams tikai Pusēm par to savstarpēji labprātīgi rakstveidā vienojoties.
7. NOSLĒGUMA NOTEIKUMI
7.1. Jebkurš strīds vai prasība, kas izriet no Līguma vai kas skar to, vispirms tiks risināts sarunu ceļā ar iespēju panākt vienošanos. Ja Pusēm pirmo 15 (piecpadsmit) dienu laikā no sarunu uzsākšanas dienas neizdodas vienoties, strīds nododams izskatīšanai tiesā Latvijas Republikā spēkā esošajos normatīvajos aktos noteiktajā kārtībā.
7.2. Visi Pušu savstarpējie paziņojumi saistībā ar Līgumu jāsūta uz Līguma 8. punktā uzrādītajām adresēm.

7.3. Lai nodrošinātu pienācīgu ar Līgumu uzņemto saistību izpildi, Pusēm ir pienākums 10 (desmit) dienu laikā brīdināt vienai otru par savas adreses vai rekvizītu maiņu. Puse, kura neizpilda šo pienākumu, ir atbildīga par visiem zaudējumiem, kas viņai vai otrai Pusei var rasties.
7.4. Līgums sagatavots latviešu valodā uz 2 (divām) lapām, 3 (trīs) identiskos oriģinālos eksemplāros, kuri tiek izsniegti Pusēm. Visiem trīs eksemplāriem ir vienāds juridiskais spēks.

8. PUŠU REKVIZĪTI UN PARAKSTI
	PĀRDEVĒJS:
	PIRCĒJS:

	Jelgavas novada pašvaldība

reģistrācijas Nr.90009118031

juridiskā adrese: Pasta iela 37, Jelgava,

LV-3001
banka AS “SWEDBANK”

kods HABALV22 

konts LV07HABA0551025900443
	___________
reģistrācijas Nr. /personas kods ________
adrese: ____________
tālr. ________________
e pasts: _____________

	priekšsēdētājs:
______________________________

	_____________________________

